Bytōm (tyż Bytōń, pol.: "Bytom", śl-miym. "Aeberbeuthn" abo tyż "Beuthn", niym "Beuthen Oberschlesien", czes. "Bitom", łać. "Bithomia, Bethania") – miasto położōne we połedniowyj Polsce, we wojewōdztwie ślōnskym. Je uōno powiatym grodzkym. Jedno ze nojstarszych miast Gōrnygo Ślōnska, wzmiankowane we 1123, we 1179 ôdłōnczōne ôd Małopolski a prziłōnczōne do Ksiynstwa Raciborskigo, ôd 1254 prawa miejske. W XIX wieku industrializacyjo, powstajōm huty i gruby wōngla kamiynnygo. Po plebiscycie pozostoło we granicach Niymiec, ôd 1945 we Polsce. Bytōm bōł kole połowy XIX stolecio nojwiynkszym miastym prziszłyj aglomeracyje. Jak bōła wytyczano sztreka bany ze Berlina na Gōrny Ślōnsk i dalij do Rusyje, to we Bytōmiu cugu niy chcieli. Sztreka poszła kaj indzij i inksze miasta na nij wyrosły - nojbardzij Katowice. Stare fotografije Bytōmia